
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO de I. K.U.E. 


Letero al S-ino Z. 


Kara fratino en nia Savinto, 


Kiel kristanino, kiel esperantistino, mi sentas min dev- 
igata tuj respondi al la duobla demando esprimita en via 
letero: 

1) Kiel konduti rilate al nova konvertito? 

2) Cu estus utile por tia persono ĉeesti niajn esperant- 
istajn katolikajn kongresojn? 


Kara amikino, mi timas esti tromemtida respondante, — 
tamen min premas la deziro rekomendi al via boneco, al 
viaj specialaj preĝoj, la junulon, pri kiu vi parolas. 

Vi loĝas en regiono, kiu restis ĉiam fidela al la Eklezio; 
vi neniam havis okazon interrilati kun protestanto. La 
tasko, kiu nun sin prezentas al vi, estas do nova, malfacila. 

Vi diras, ke vi ne komprenas la hetizojn de via nevo. 
Liaj timoj, kelkaj strangaĵoj en liaj paroloj surprizas vin. 
Tamen vi volus lin helpi. 

Malfacile estas respondi, amikino, ĉar pri via kara nevo 
mi scias nenion krom lia absoluta sincereco kaj profunda 
amo al Dio. Mi scias nenion pri la historio de lia kon- 
vertiĝo. La kaŭzoj de tia grava ŝanĝo povas esti ja tiel 
diversaj! 

Se oni demandas al kelkaj neofitoj, kio ilin speciale al- 
tiris al la Eklezio, kredeble ĉiuj respondoj estus malsamaj. 
Laŭ ĉies mentaleco, la Dia graco prezentis al la animo 
unu aŭ alian flankon de la Eklezia perfekteco. La esplor- 
ema intelekto kun admiro elstudadis la harmonian unuecon 
de la katolika dogmaro. La praktika spirito trovis en la 
rimarkinda organiziteco de la Eklezio la idealan regnon, 
en kiu lia anima vivo pli plene, pli utile disvolviĝos. Alia, 
pli timema, serĉas, sur la Roko de Petro, rifuĝejon kontraŭ 
la timigaj ondoj de herezo, kiuj disbatas ĉiujn sektojn, 
ĉiujn domojn, ne konstruitajn sur la Die starigita Ŝtonego. 
Diversaj estas la vojoj al la Vero. 

Sed se, preterlasante tiujn eksterajn konstatojn, ni povas 
observi la internajn krizojn, kiujn la animo devis travivi 
por alpaŝi de la nokto de eraro en la Veran Lumon, ni 
admiras la paciencan amon de Dio, kiu tiel fidele rekon- 
dukis hejmen la forvagintan idon, — kaj ni sentus grandan 
kompaton al la filo humile alproksimiĝanta sian Patron. 

Emincnta Prelato iam diris al neofito, ĉe lia riceviĝo: 

„Longan, longan vojaĝon vi plenumis, frato”... 

Efektive, en tiu longa baraktado kontraŭ la medio mem, 
kiu formis ĝian mentalecon, la premita animo angore ser- 
ĉas la direktantan stelon, kiu montros la vojon al la 
Vero... 

Kaj sur tiu vojo, kiom da malamikoj kontraŭstaras! Tiu 
intelekta sendependeco, tiu fiereco, kiun protestantoj kon- 
sideras kiel virton, — tiu malhumileco, kiu longe rifuzas 
submetiĝi al iu ajn, al io ajn, — tiuj ĉie dissemitaj antaŭ- 
juĝoj, kiuj distordas la instruojn de la Eklezio ĝis neak- 


ceptebleco, — ĉion tion nur post dolorigaj horoj la Graco : 


fine superas. 

Kaj ĝi estas korŝira, la penso, ke parencoj, amikoj mal- 
laŭdos, ke ili kun indigno sin deturnos; ke en la familio 
la dolĉa paco, la intimeco estos detruita; ke eble eĉ 
mankos la vivrimedof ... 

Dio sola scias, kiom suferiga estas tiu memofero, 

Kiam fine ellacigita, la neofito atingas la sojlon de la 
Eklezio, kian konsolon donas al li la pacienca karito de 

liaj katolikaj fratoj! Karito, kiu ne ofendiĝas, — karito, 
kiu scias atendi. . .. 

Car nur iom post iom la graco plenlumigas la animon. 
Nur iom post iom ĉio klariĝas kaj la spirita vivo komencas 
disvolviĝi normale. 

Memoru, amikino, ke, dum la katolikoj — eĉ la plej 
juna infano — libere elĉerpas fortojn el la Dia trezorejo 
de la Eklezio, la nova konvertito nur hezitante alpaŝas al 
la fonto de Graco. Li apenaŭ scias balbuti kelkajn duon- 
konsciajn esprimojn de amo kaj konfido al sia kompatema 
Patrino, la Sankta Virgulino. Por li, la sanktuloj estas 
kvazaŭ nekonitaj fratoj. La Rozario ŝajnas nekomprenebla. 
La konfeso havas nedireblajn timigaĵojn. Sed, super ĉio, 
ĉe la antaŭa individualista protestanto, kia luktado kontraŭ 
liaj plej profundaj emoj, ĝis la tago, kiam per preĝo kaj 
studado, estos elkonstruita la nova hejmo de lia animo! 
Kiom da altaj baroj devos esti disĵetataj de la Graco, 
antaŭ ol la Lumo plene enfluos! . .. 

En tiuj malfacilaj tagoj, kuraĝiga kaj refortiga estas la inter- 
parolo kun fervoraj, sed indulgemaj kristanoj, kiuj kun saga- 
ceco komprenas la dubojn, la malfacilaĵojn de la nova frato. 

En niaj esperantistaj katolikaj kongresoj, kie kuniĝas 
tiom da piaj, kleraj pastroj ĉiulandaj, la neotito ĉiam tro- 
vos konsilon kaj apogon; tiu. kiu ankoraŭ dubas, estos 
kore akceptata, ne kiel suspektindulo, nek kiel fremda 
eksterulo, sed kiel frato ankoraŭ disigita, sed tamen inda 
je simpatio pro lia sincera deziro elkoni la Veron. 

Dum niaj pacaj, amikaj kunvenoj, ĉiuj mualakordiĝoj, 
kiuj turmentas la novulon, — kvankam ofte nur malkom- 
preniĝoj, — povas esti libere pridiskutataj; ĉiu malfacilaĵo 
libere elmontrata. Sub la gvidado de la Sankta Spirito, 
kristanoj tiamaniere plibone interkonatiĝos, kaj okazos, 
— por kelkaj, espereble — efikaj paŝoj al unuiĝo. 

Dio permesu, ke, dank' al nia internacia lingvo, en 
multajn animojn disradiu la Lumo! 

Adiaŭ, amikino. 
Ĉiam via „RAMO”. 


La Pastro. 


Ni vidas inter ni viron, kiu frapante malsimilas al ĉiuj 
aliaj, alia pri la vestaĵo, sintenado, konduto. Li vivas sole, 
lia familio estas la homa societo; li estas okupata ĉiu- 
flanke kiel juĝanto, konsilanto, paciganto. 

Li akceptas la infanon novnaskiĝintan, por enkonduki 
ĝin en la vivon kaj fine ĝin enterigi. Sen li oni povas nek 
vivi nek morti, ĉar li benas lulilon kaj ĉerkon; sen li oni 
trovas la feliĉon nek en tero nek en ĉielo. 

Lin amas, honoras kaj timas jam la infanoj, lin nomas 
eĉ nekonintaj „sia patro”, antaŭ li la kristanoj konfesas 
siajn pekojn, antaŭ li ili malkovras siajn pensojn plej 
sekretajn; li estas la vokata, rajtigita, ne erarebla kuracisto 
de l' animo, la certa kondukisto de l' koro erarigata. 

Li apartenas al ĉiuj klasoj de l' societo, al malaltaj ofte 
pro sia naskiĝo, Ĉiam pro sia simpla vivmaniero, kaj al 
plej altaj rondoj pro sia edukiteco intelekta, li superas 
per la edziĝa vesto de sia animo. 

Li estas universalinstruitulo, kiu havas rajton, paroli pri 
ĉio, kaj ĉiu vole aŭskultas. 

Li estas la ponto inter riĉaj kaj malriĉaj; al li donas 
la riĉulo nenomate la am-oferaĵon, kaj la malriĉuloj hont- 
antaj akceptas ĝin el liaj manoj ne ruĝiĝante. 

Tiu ĉi viro estas la pastro! 

Li vivas en senedzeco laŭ la parolaĵo de Kristo, ke 
neniu povas servi du estrojn, kaj li ne volas disigi siajn 
fortojn inter Dio kaj mondo, inter propra familio kaj la 
granda familio, transdonata de Dio al li, la komunumo; 
li volas servi sole sian estron, volas similiĝi kiel eble plej 
al li, li volas fariĝi partoprenanto je la promesaĵo, ke la 
gevirguloj ĉien akompanos la Safidon, kaj ke ili kantos 
kantojn, kiujn neniu alia povas kanti. 

Neniu povas fari tiom da bonaĵo ol la pastro! Li estas 
la buŝo de l” evangelioj, kiujn ĉiam li tenas antaŭ okuloj 
kaj en koro; kaj la evangelioj respondas ja al ĉiu plendo 

kaj ĉiu larmo — tiel la premataj en li trovas la Savanton 
parolantan, kiu diras al ni: „Kiu vin aŭskultas, min 
aŭskultas.” 

Tial la pastro estas la plej bona amiko de P homo! — 

La kristaneco estas transdonata dumaniere: kiel dogmaro 
en la altaj vortoj de l” Savinto, kaj kiel historio, kiu rak- 
ontas al ni la tervivon, kaj kiel li transdonis al la apostoloj 
sub la primato de l” Petro sian eklezion kiel universalek- 
lezion por Ĉiuj, escepte ĉiu alia dogmaro, tiel kiel estas 
hodiaŭ kaj estos por ĉiam. 

Sur la ŝultroj de ľ pastro kuŝas la kristaneco; li estas 
la radiko ĉiam daŭranta, kiu tiun ĉi arbon, kiu estis plant- 
ata en Golgotha, kreskigas en la senfinaĵon; li estas la 
gardenisto, kiu gardas tiun ĉi arbon kaj ĝin igas senfinajn 
fruktojn doni, transplantante la plej delikatajn plantetojn 
en la homajn kordojn, por igi ĉiujn feliĉaj. 

Kaj kiel lia dia instruist-majstro, ankaŭ li montras al ni 
per sia ekzemplo, kiel oni plenumas la diajn ordonojn; 
ĉar neniaj paroloj efikas pli da beno, nenia lingvo plie 
impresas ol la ekzemplo de la virto. 

La pastro estas ia homkonanto kaj tial la elektata dis- 
donanto de la donacoj transdonataj al li: la sanktaj 
sakramentoj kaj almozoj. 

Senpage li akceptis, senpage li transdonas ĝin kaj almetas 
krom tio sian havon. 

Kiel la Savinto volis esti alparolata, kiam, irante sur la 
maro, ŝajne li preteriris; kiel en Emaŭs li volis esti invit- 
ata, kiam ŝajne li volis foriri; kiel Dio volas esti petata 
tiel ankaŭ la pastro nepetite neniam prezentas siajn donojn, 
ĉar li scias, ke ia nesoifanto maldezire rifuzas la plej 
bonegan trinkaĵon. 

La pordo de l pastro al neniu estas fermata, ĉu riĉulo, 
ĉu malriĉulo, al ll ĉiuj estas infanoj, de la granda familio 
de l” homaro, ligita per suferado kaj espero. 

Nenio lin detenas, nek ventego, nek pluvo, nek varm- 
ego, nek malvarmeco, nek infekta malsano, nek propraj 
suferoj, alporti al mortonta la Savinton. 

La pastro penadas, per la malgranda havo de sia kom- 

unumo kiel eble plej ornami sian preĝejon — sed kio 
estas la plej belega preĝejo kompare al la sole inda loĝ- 
ejo, kiu estas streĉata al la Plejalta en la ĉieltendo, orna- 
mata per tiom da oraj steloj! 

La plej bela ornamaĵo de la preĝejo estas la bona pastro 
mem. | 

La komunumo riverencas arĝentan kalikon samprofunde 
kiel oran, sed la kor-tiro al la preĝejo kreskas rilate al la 
amo je la pastro. 

La pastro el ĉiuj administrantoj en tero estas la plej 
turmentata, ĉar li ne unu horon havas por si, sed kiam 
vesperiĝas, li supreniras la monton kaj legas sian brevie- 
ron, kaj kiam la vespersonorilo sonoras, li ekstaras kaj 
ekrigardas malsupren valon, la amatan vilaĝon, sian kom- 
unumon, — kaj li dankas la grandan Patron pro Ĉi tiu 
supertera, feliĉiga profesio. 

Kaj kiam oni pense reiras je la longa vivvojo kaj la 
regiono ĉiam fariĝas pli verda, pli riĉa je floroj, ju pli oni 
alproksimiĝas al la infaneco, tiam oni kolektas la florojn de 
la enstinteco al multkolora bukedo de infanec-memoroj por 
la tagoj de l' maljuneco. 

Kaj se post kelkaj jaroj ĉiuj estas mortintaj, la pastro 


VIVis por io, kio estas peninda — Ĉar li kolektis por la ĉielo! 
Originale de Esperantigis el la germana 
A. LUTTWITZ. 5) Ad. BRUCKNER. 


dinda libro de LüTTWITZ „Wo ist das Glück?” Aphorismen. („Kie 
estas la feliĉo?” aforismoj), 4-a milo, bindita en tolo, markojn 3.20; 
Freiburg en Badeno, Herder. 


Signoj de Allah. 


De univ. prof. D-ro Al. MUSIL. 


En la grandioza sablodezerto Netŭd tio okazis. Ni estis 
kvar viroj. Ni rajdis sur graciaj tendenhavaj rajdokameloj. 
Vaste ĉirkaŭ ni nenio vivanta ekzistis. Antaŭ kaj post ni 

etendiĝis la senfina rozoruĝa maro el sablo kaj eniĝis en 
la firmamenton superŝutatan de la subiranta suno per pur- 
puro. 

Profunda piemo nin okupis. Ni silentis — kiel la tuta 
nin ĉirkaŭanta naturo. Niaj okuloj estis fiksataj al la ok- 
cidenta horizonto, kie la ardanta globo de P suno preskaŭ 
tuŝetis la sablon kaj igis ekflami la dezerton en fajro. 

„Ho, kiom potenca estas vi, ho Dio!” mallaŭte diris 
mia akompananto Dalam. 

EĈ riskante, detrui tiun Ĉi humoron, mi volis uzi ĝin 
por miaj etnologiaj studoj, por sciiĝi pli precize pri liaj 
religiaj imagoj. La Bedw'oj, sciu, tre evitas paroli pri la 
“plej alta estaĵo, de kies ekzisto ili estas konvinkitaj. - 

„De kio vi scias, ho Dalam, ke ja ekzistas Dio? Cu vi 
jam vidis lin ?” 

Dalam nur refoje diris: „Ho, kiom potenca estas vi, ho 
Allah!” — kaj lasis mian demandon nerespondita. 

Ripete mi diris: „Cu vi, Dalam, jam vidis Allah'on ?” 

Dalam silentis. 

Jen, sin turnis al mi la maljuna Mikvel rajdanta antaŭ 
mi kaj diris: = 

„Ke al vi, ho ŝejh' Miza, Allah permesu longan vivon! 
Ĉu mi havas permeson diri peton ?” 

„Kaj kia estus tiu ?” 

„Bil-ĥejr, en bono! Preterlasu tiajn demandojn al ni!” 

Silentaj ni daŭrigis la rajdadon. 

Subite Mikvei haltigas sian rajdokamelon. 

„Kio do okazis ?” mi scivole demandis. 

Mikvel sin klinas antaŭen en sia selo, montras per sia 
kurba kamelbastono al la sabla ebenaĵo, kaj diras: 

„Kion vi vidas tie, ho ŝejĥo ?” 

Mi pli precize rigardas la sablan plataĵon, rimarkas 
kelke da piedimpresoj kaj respondas : 

„Tiuj estas signoj de strutoj.” 

„Ĉu vi jam vidis strutojn en Nefŭd ?” 

„Ne ankoraŭ.” 

„De kio vi do scias, ke ja ekzistas strutoj ĉi tie ?” 

„liuj ĉi signoj diras ĝin al mi”. 

Ho miraklo de Allah! Tiuj ĉi signoj diras al vi, ke strutoj 
ekzistas, kaj vi kredas ĝin — kaj prava vi estas, ke vi ĝin 
kredas. Kaj Allah, ĉu li neniajn signojn postlasas? Cu vi 
nek antaŭ vi nek post vi vidas ilin ? Ĉu vi ne aŭdas ilin 
en via koro ? Kaj Dalam do klarigu al vi, de kio li scias, 
ke ja ekzistas Dio ? Ni Bedu'oj vidas en tuta la dezerto la 
signojn de Allah, kaj ni scias, ke ĉie li estas kun ni. Kiu 
ne vidas la signojn de Allah, tiu estas blinda, kaj al li oni 
ankaŭ ne povas montri ilin, tial ke li ne volas vidi ilin.” 


El la germana lingvo tradukis 
JOH. SCHRÖDER, Wien. 


Noto: La aŭtoro, D-ro Alojzio MUSIL, cstas teologia profesoro 
ĉe la universitato cu Wien (Aŭstrio) kaj fame konata esploristo de 
Arabio. Li kelkfoje travojaĝis la duoninsulon tute sola aŭ kun mal- 
multe da cüropanaj akompanantoj; li preferis aliĝi al la indiĝenaj 
gentoj, kies lingvon li perfekte parolas, kaj unu el ili akceptis lin 
kicl sangamikon. Li travivis multajn danĝerojn kaj sukcesis havigi 
al si, gravajn sciigoln pri la Biblia lando, kiujn li jam publikigis 
cn tre ŝatataj grandaj verkoj, subtenita de la imp. Akademio de 
Sciencoj cn Wien. 


Katolikaj Societoj. 


Dum la Sociala Lernado, ĵus okazinta en Bergamo, Patro 
CHIAUDANO diktis la jenajn regulojn por la katolikaj 
societoj: 

l-e Nenia asocio aŭ institucio inter katolikoj liée!) 
povas disiĝi de la katolika religio ĝin eskludige. Estas 
evidente, ke nenia asocio povas esti nereligia tiasence, 
ĉar al neniu, Ĉu individue, ĉu asocie, estas permesite 
rifuzi profesadon de sia religio nek en iaj partoj. 

2-e Nenia asocio aŭ institucio inter katolikoj liĉe povas 
agadi sendepende de la katolika religio eskludive de ĝia 
aŭtoritato. Estas korolario de la unua propozicio. Eskludi 


1) Estante diferenco inter jure, permissum, kaj licitum, mi ne 
povis ĉiam traduki /icitum per rajte kaj permese, sed mi enkon- 
dukis vorton liĉe, kiu estas vere internacia, Car latina licet, itala 
licito, tranca licite, hispana lrcito. 

pozitive la aŭtoritaton de la katolika Eklezio egalas al la 
katolikaj asocioj iel rifuzi profesadon de la religio. 

3-e Nenia asocio aŭ institucio inter katolikoj liĉe povas 
ne konsideri religion por konvencio aŭ statutoj, nek fakte 
kiam ajn, ne konsiderante religion, sur religio mem falas 
malestimo kaj sur la animoj danĝero, kaj tio precize Ĉar 
ne liĉas malestimigi religion nek animojn danĝeri. Sekve 
inter katolikoj ĉiuj asocioj aŭ institucioj nereligiaj tiasence, 
ke oni ne konsideras religion, estas malaprobindaj ĉiufoje, 
ke de ili oni povas timi malestimon por la Eklezio kaj 
animan danĝeron por la kristanoj. Kaj tiaj estus, ekzemple, 
tiuj laboristaj asocioj, sindikatoj, institucioj celantaj la pli- 
bonigon de la proletariaro, la protektadon de la rajtoj de 
la popolo, ne intencante dependi de la principoj de P 
katolikismo, de la efiko de la katolika Eklezio. Vere, tiu 
ĉi kutima sindeteno, tiu sintenado estas kvazaŭ profesi, 
ke la katolikismo nenion taŭgas aŭ malmulte helpos por 
la plibonigo de la proletariaro, por alporti la veran feliĉon 
al la popoloj kaj al la klasoj. Plie per tio oni kutimigas 
la anojn de la asocio rigardi la Eklezion, ĝiajn principojn, 
ĝiajn dogmojn, ĝiajn ordonojn kiel senutilaj al la feliĉo 
ekonomia kaj sociala kaj senigas la anojn de multaj spi- 
ritaj helpoj; vidigas al la nekatolikoj, ke katolikoj ne ŝatas 
sian rejigion, ĉar ili ne sin turnas al ĝi por vivigaj problemoj. 
Plie, ne ŝatado de la religio estas skandalo por la bonuloj, 
al kiuj oni donas spektaklon de homtimo, nefido, malfort- 
eco, kio malemigas animojn pri Eklezia aŭtoritato, kies 
instruojn, admonojn, riproĉojn oni rigardas facile kiel 
trouzoj de la Eklezia aŭtoritato. 

4-e Nenia asocio aŭ institucio inter katolikoj liĉe povas 
neŝati profesadon de katolika kulto, kiam ajn Diaj aŭ 
Ekleziaj ordonoj postulas, ke oni sin montru katolika, kaj 
tio, ĉar ne nur individuoj, sed ankaŭ asocioj mem devas 
profesadi sian fidon, obei Dion kaj Eklezion. Sekve, kiam 
Eklezio, uzante sian aŭtoritaton, publikigas leĝojn kaj re- . 
gulojn por reguligi, direkti, korekti asociojn kaj instituciojn 
de katolikoj, tiuj ne povas sendependiĝi de tiuj leĝoj kaj 
reguloj. 

Konklude, oni devas nei, ke laboristaj asocioj, celantaj 
nur la ekonomian plibonigon, povas atingi la celon sen 
tuŝi problemojn, rilatantajn al la katolika religio. 

Do nenia asocia aŭ institucio pozitive povas formeti 
religion. 

(Corriere del Friuli.) Tradukis BIANCHINI. 


Katolika Vivo Ciulanda. 
Adolto Kolping kaj lia Verko. 


(Okaze je lia 100-a naskiĝa Datreveno). 


En la mondhistorio ekzistas eĥfnentuloj, kies memoron 
laŭdas la postnaskiĝintoj, al ili donante honorindan nomon. 
Ankaŭ Adolf KOLPING, la fondinto de ,,Katholischer Gesellen- 
verein”, estas viro, kies titolo en la historio de katolika 
vivo ĉiam estos konata, ĉar oni nomas lin nur la ,,Gesellen- 
vater.) 

De sia morto pasis nun preskaŭ 50 jaroj, sed tamen ne 
nur ekzistas lia granda, kristana, eminentmaniera kiel sociala, 
verko, la „Gesellenverein”, sed oni ankaŭ ĉiam pli kaj pli 
komprenas ĝin en ĉiam disvastiĝantaj rondoj, precipe lian 
personan meriton kaj lian historian signifon. Eĉ en tiu ĉi 
jaro, la famkonataj komunaj katolikkunvenoj, kiuj okazos 
dum Aŭgusto en Metz, sin precipmaniere okupos pri tiu 
ĉi plej sociala viro kaj lia verko. La meritoj de Adolf Kol- 
ping estas rekonitaj de ĉiuj, eĉ de nekatolikoj, kaj lia 
„Gesellenverein” (elparolu: Geselenverajn) glorlaŭdas la 
fondinton en la potenca kreskado. Preskaŭ ĉiuj monataj 
revuoj kaj tagĵurnaloj raportas pri lia datreveno, kiun oni 
ne nur festenos en Köln am Rhein, sed ankaŭ en ĉiuj aliaj 
urboj kaj urbetoj, kie sin (Iroviĝas anoj de tiu ĉi vere 
katolika unuiĝo. 


1) Mi permesas rimarki al la ŝatata Redakcio kaj gelegantoj, ke 
estus eble necese trovi bonan vorton por la germana vorto „Geselle”. 

La scnco de „Geselle” estas viro, kiu dum 3 aŭ 4 jaroj en 
metia laborejo lernis iu ajn metion, ekzemple de tajloro aŭ bakisto. 

Tiu viro laboras sub la ordono de majstro, post la lernjaroj 
(instrua tempo) li laboras ĉe unu majstro en plej ofte memstara 
maniero. 

Adolf Kolping naskiĝis en Kerpen la 8-an de Decembro 
1813, li estis la plej juna filo de malriĉa kamparano. Ni 
ne volas detale priskribi lian vivon, Ĉar ĝi estas tiel riĉa 
kaj grava, ke mi povas hodiaŭ noti nur la ĉefajn punktojn. 

Liberigita de la popola lernejo, li fariĝis ŝuisto, pli ĝuste, 
li ellernis sub gvido de unu majstro la metion de ŝuisto, 
dum 3 jaroj. Liajn liberajn momentojn li uzis por sin eduki 
kaj disvastigi siajn sciojn. | 

Baldaŭ per propraj okuloj li ekkonis la mizeron de la 
„Gesellen”. Li mem eksciis, de kiom da danĝeroj estas 
ĉirkaŭataj tiuj ĉi junaj viroj en religiaj kaj moralaj aferoj. 
Tial li, post resaniĝo de malsano, intencis studi kaj pastriĝi, 
kvankam li jam havis 24 jarojn. Li energie komencis la 
studon en la Tertia de Marzella, gimnazio en Köln, de kie 
post brila abiturio li vizitis la universitaton de Miinchen. 
Post trijara vigla studado li venis en Kŭln'a pastra semi- 
nario. 

Bedaŭrinda okazintaĵo lin trafis dum la antaŭvespero de 
lia pastra konsekracio: 12-an de Aprilo 1845 mortis lia 
patro, la patrinon li jam perdis 12-jarojn antaŭe. Post kvar 
pasintaj jaroj venigis lia ĉefepiskopo J. DE GEISSEL la junan 
pastron de la provinca urbo en la metropolan urbon, kiu 
estis pli konvena por efektivigi liajn dezirojn. Por helpi 
siajn karajn laboristojn en la fizika kaj morala mizero de 
la metia stato, kiun li ja ekkonis de propra observo. 

Sep bonaj, viglaj, karakterplenaj „Gesellen”” aliĝis al li 
kaj kun ili li malfermis je la 15-a de Majo 1849 en mal- 
oranda ĉambro de la paroĥa lernejo de St. Columba la 
„Gesellenverein”, kies taskoj cstis, la junajn metiistojn *) 
eduki. por la religio kaj patrujo, precipe ilin pertektigi en 
komerca stato kaj materiala antaŭeniro, fine helpi ilin per 
konvena mallacigo. Liaj kvar devizoj estis kaj ĝis hodiaŭ 


2) La vorto metiisto estas germane Handwerker, sed tio esprimo 
ne estas por „Geselle“, kiu dum la 3 aŭ + jaroj estas lernanto, 
sed post tiu tempo fariĝas ,Gcsclle”. Bonvolu helpi la gelegantoj 
trovi rektan kaj mallongan vorton, se eble fundamentan por traduki 
„Ocselle'”. Samtempe mi pctas pardoni la maltrafan vorton „kunulo”, 
kiu bedaŭrinde sin trovas sur la rubando de nia standardo. 

estas bone konataj inter la loĝantoj kaj vizitantoj; ili estas: 

„Religio kaj virto” — „Konsento kaj amo” — ,,Labore- 
meco kaj diligenteco” — „Ĝojeco kaj gajeco”. 

La sukceso superis Ĉiujn atendojn. Ne nur prosperis la 
unuiĝo de Köln, sed baldaŭ laŭ ekscito de KOLPING stari- 
ĝis ,„Gesellenvereine” en ĉiuj urboj kaj urbetoj, parte sub 
lia protekto. En la jaro 1851 kuniĝis la diversaj ,,Gesellen- 
vereine” sub la nomo: „Katholischer Gesellenverein”. En 
sekvantaj jaroj ni renkontas Ad. Kolping dum longaj kaj 
lacigaj vojaĝoj, ĉie akceptita kun entusiasmo, kaj li havis 
la ĝojon vidi la fondon kaj funkciadon de pli ol 400 unu- 
iĝoj en tuta Germanujo kaj Aŭstrio. 

Domaĝe la morto forrabis la ĉiam kaj ĉie laborantan 
Kolping, post multaj vojaĝoj, senfinaj zorgoj kaj la kon- 
struado de KoOlna Hospico por liaj amataj „Gesellen”. La 
malfermo de tiu ĉi domo (plej ofte oni diras simple „Kolping- 
domoj”) devis esti lia lasta ĝojo; dek semajnojn poste, la 
4an de Decembro 1865, Dio lin vokis Ĉielen. 

Liajn ostojn estis entombigitaj en Melaten. Tamen la 
petskribo de estraro de Kölner Gesellenverein al lia reĝa 
moŝto Vilhelmo I-a havis la resultaton, ke estis transportita 
la ostrestaĵo de Kolping la 30-an de Aprilo 1866 en la 
minorita preĝejo, kie ĝi nun ripozas antaŭ la altaro de 
S-ta Josefo, la ĉefan patronon de Gesellenverein. Simpla 
plataĵo el nigra marmoro nun kovras lian tombon. La sur- 
skribo de li mem verkita kaj dezirita estas: „Tie Ĉi ripozas 
Adolf Kolping, naskita 8. XII. 1813 en Kerpen; mortita 4. 
XII. 1865 en Koln; li petas la almozon de P preĝo”. 

Tie ĉi oni ĉiutage trovos kliniĝante kaj preĝante ,,Ge- 
sellen” por danki Dion, ke li donacis en mizera tempo al 
la laboristoj Ad. Kolping, kaj por danki Kolping, kiu kreis 
per sennombraj penadoj la Gesellenverein kaj domojn. 
Ii bone scias kaj sentas, ke li zorgis kiel patro kaj liaj 
filaj, la „Gesellen”, eterne ne forgesos Adolf Kolping kaj 
lian ĉiam kreskantan verkon. Kun ili Ĉiuj veraj amikoj 
de sociala kaj morala popoleduko laŭdas la plej faman 
viron de 19a jarcento. Eĉ la protestantoj fondis la Gesel- 
lenverein tute simila al la Kolpinga. 


KATOLIKA VIVO ĈIULANDA 205 


Adolf Kolping verkis multajn librojn kaj donis al la 
Gesellen orajn vortojn kaj instruojn. Ne estas eble en tiiu 
ĉi artikolo doni sufiĉe bonajn klarigojn pri la benoj de 
tiu Ĉi (ankaŭ en nia epoko) absolute necesa. institucio. 
Se estos dezirata, ni raportus de tempo ‘al tempo ‘en :tiu 
ĉi ĵurnalo. | | 

Nur permesu, ke ni el la , Kolpingsblatf” t.e. ĉiusemajna 
gazeto por la membroj de Gesellenverein, atentigu vim 
pri la disvastigado de tiu ĉi vasta unuiĝo. | 

Nuntempe ekzistas 7227 unuiĝoj. 

921 en Germanujo, 166 en Aŭstrio, 77 en Hungarujo, 
34 en Svisujo, po 7 en Nederlando kaj Usono, 9 en aliaj 
landoj. | 

79342 aktivaj membroj. 

66742 en Germanujo, 12218 en Aŭstrio, 2011 en Svisujo 
2660 en Nederlando kaj Usono 711 en aliaj — 

131624 eksterordinaraj membroj. 

En la jaro 1910 aliĝis 22647 aktivaj membroj. 

Religia instruo kaj komuna akcepto de Sanktaj Sakra- 
mentoj. 

Instruo. Dum la jaro 1910 okazis 875 kursoj kun 13815 
partoprenantoj en 498 unuiĝoj. 

Faka instruo, kun praktika laboro en pli grandaj unuiĝoj; 
276 kursoj por ĉiuj metioj en 6340 unuiĝoj. 

Preparantaj kursoj okazis en 81 unuiĝoj; la menibroj 
estos ekzamenataj kaj ricevos poste ateston de majstro kun 
rajto memstare labori. 1187 membroj faris kun sukceso la 
ekzamenon de majstro en jaro 1910. 

flospicoj (propraj domoj en kiuj la membroj povas loĝi, 
manĝi, ludi, lerni, eĉ amuziĝi k.t.p.) ekzistas 380 kun 
5600 loĝantoj. 

Subtenoj dum la migradoj de membroj; la unuiĝo elspe- 
zis 70105 Markojn kaj donis senpagan restejon dum 96068 
noktoj. 

parejo de unuiĝo en 670 unuiĝoj kun jarenmetoj de 
2335365 Markoj, restaĵo 6296824 Markoj. 

Kaso por helpi dum malsano kaj por la entombigo. 

Kunvenoj kun instruaj paroladoj en 844 unuiĝoj semajne 

en 220 unuiĝoj dufoje dum monato, en 151 unuiĝoj dufoje 
dum monato. Entute en la jaro 1910 estis 49500 tiaj kun- 
venoj. 

Fako por la gimnastiko; ekzistas 197 kun 4633 membroj 
Organo de Unuiĝo estas Kolpingsblatt, eldono de 55000 
ekzempleroj semajne, aperanta kun „la Gesellentreund” 
(t. e. ,„Gesellen”-amiko), enhavante ankaŭ anoncojn por trovi 
laboron. 

Funkciado de Gesellenverein. 

Ĝenerala prezido : Ĝeneral-prezidanto Mons. SCHWEITZER, 
Köln, Helenenstrasse 11. 

Ĝenerala sekretariejo: Kolpingsblatt kaj kasoj: Koln, Nor- 
bertstrasse 12. 

Sar 

El tiuj ĉi klarigoj facile kaj bone oni rimarkis, ke tiu ĉi 
institucio estas vere katolika kaj tial ĝi postulas nian aten- 
ton, ĉar tiu ĉi Gesellenverein ne estas kreita nur por 
germanoj, sed por Ĉiuj gentoj de l' mondo. Kiam iris 
Adolf Kolping Aŭstrion, li forlasis la opinion, ke la Gesellen- 
verein estas nur por germanoj, kiun opinion mi bedaŭrinde 
de niaj I.K.U.E.-kongresanoj mem aŭdis, ĉar oni ofte nomas 
la „Gesellenhaus” en eksterlando „germana domo”. Ho tute 
ne, la starigo de novaj domoj en eksterlando ne celas esti 
rifuĝejo por la migrantoj, sed kunigi kiel la zorgema ekle- 
zio la laboristojn en bonajn domojn. Baldaŭ venos la tempo 
kun helpo de nia kara lingvo forigi tiujn tute malĝustajn 
opiniojn, ĉar en Vien oni sin okupas de post unu jaro en 
„Verda Stelo” por propagandi nian lingvon. Multaj jam vizitis 
niajn kursojn kaj forvojaĝante de Vieno ili certe propagan- 
dos Esperanton en la de ili vizitotaj unuiĝoj. Jam en Zürich, 
Stuttgart, Düsseldorf, Dresden, Plaŭen, Miinchen estas niaj 
samideanoj kaj ni senlace semos inter niaj membroj la 
helplingvon Esperanton. El tio sekvas, se ekzemple Neder- 
landano aliĝu al nia „Gesellenverein”, ke li facile povas 
viziti Koln, Frankfurt, Nürnberg, München, Salzburg, Linz, 
Wien, Venedig, Rom, Paris, Londoe k. t. p.; li tiamaniere 
lernas labori laŭ fremdlandaj metodoj kaj facile li ankaŭ 
lernas aliajn lingvojn, sed la ĉefa celo estos atingata: 

amikiĝi kaj konatiĝi kun fremdnacia laboristo pro la facila 
interkompreniĝo per Esperanto. Ni jam multe aŭdis, ke 
Nederlando havas tiel multe da esperantistaj laboristoj, 
nun, venu eksterlanden per la helpo de Gesellenverein; 
tie vi trovos samreligianojn, eĉ nekatolikojn, ĉiuj animitaj 
per la ideo de Adolf Kolping. Venu, por ke ankaŭ niaj 
membroj vidu, ke estas necese lerni nian lingvon. Estu 
apostoloj de nia lingvo kaj vi solvos ankaŭ la demandon 
socialan inter la laboristoj. Por tion ĉi efektivigi estu 
skribitaj tiuj vortoj kaj ili estu finitaj per la saluto de 
KOLPING al siaj Gesellen: „Dio benu la honestan metion !” 


Benito ULM. 


LIA MOŜTO KARDINALO VILHELMO VAN ROSSUM 
EN NEDERLANDO. 

Granda ĝojo regas inter la Katolikoj nederlandaj; ne- 
priskribeblan entuziasmon oni êie en la tuta lando renkontas. 
Nederlando havas la grandan feliĉon ricevi la viziton de 
Princo de l' Eklezio, kiu benante iras de urbo al urbo 
kiel sendito kaj riprezentanto de Lia Papa Moŝto Pio X. 

Nederlando estas fiera kaj ĝi esprimas tiun fierecon bril- 
maniere. Ĝi havas kialon por esti fiera: unu el ĝiaj grandaj 
filoj, nobligita per la alta rango de Kardinalo, venis Ĉi-tien 
kiel obeema plenumanto de la ordonoj papaj, iri Nederlandon, 
kiu rajtas vidi kaj honori ĝian Kardinalon! 

Kvar longdaŭraj centjaroj pasis, dum kiuj Nederlando 
ne estis riprezentata en la Sankta Kolegio. De post la 
deksesa centjaro, kiam la famkonata Nederlandano Papo 
Adriano VI regis la Sanktan Eklezion kaj unu el miaj 
samprovincanoj Vilhelmo Van Enckevoirt, plenumis la al- 
toficon Kardinalan, la malgranda, tiel malmulte konata lando 
al la maro ne plu havis la privilegion, posedi propran 
Kardinalon. Nuntempe tamen, antaŭ du jaroj, Lia Papa 
Moŝto denove elektis unu el niaj samlandanoj por tiu alta 
rango kaj ne estas tro kuraĝega pretendi, ke la Sankta 
Patro per tio samtempe wolis doni rekompencon al la kato- 
likoj nederlandaj, kiuj en la malfacila batalo pro sia sankta 

religio: neniam netfideliĝis la Eklezion, sed per starema, 
decida, konstanta fideleco al Papo kaj Eklezio, en kiu ili 
trovis la fortojn por siaj malfacilaj penadoj, sukcesis doni 
al la Katolika Eklezio en nia patrujo novan, grandan pros- 
peron. 

Malfacilajn tempojn Nederlando travivis kaŭze de la 
religiaj disputoj kaj persekutadoj. Ĝiajn preĝejojn oni ra- 
badis daj ruinigis, ĝiajn pastrojn oni ofendis, turmentigis 
kaj mortigis, kaj sufiĉis esti nur katoliko por endanĝeriĝi 
al la plej grandaj persekutadoj. 

Nova, bela aŭroro tamen fine eklumis en la multe su- 
ferinta Nederlando — la religia libereco estis al ĝi redonita 
kaj per tio la ebleco de nova firma starigado de la Kato- 
lika Eklezio en. nia lando. 

Feliĉe ekmontriĝis, ke la katolika Kredo ne estis mal- 
aperinta en la koroj de nia popolo; baidaŭ ĝi denove dis- 
radiis ĝian brilan lumon, la episkoplandoj estis reorganiz- 
itaj kaj nun Nederlando denove kuraĝas fiere sin montri 
al la katolika mondo. Cieloke oni restarigis la preĝejojn 
kaj katedralojn en nova belegeco; ĉieloke oni fondis ka- 
tolikajn instituciojn de bonfarado; miloj da pastroj kaj 
monaĥoj sin dediĉas al la sankta laboro por la gloro de 
Dio, ia savo kaj feliĉego de l' homoj; la filoj kaj filinoj 
nederlandaj trairas la tutan mondon por prediki la veran 
Kredon kaj montri al niaj malfeliĉaj, erarantaj samkre- 
ituloj la nuran vojon al la Vereco. Nenie, eble, la principe 
Katolikaj societoj tiel rave prosperadas kiel en nia lando. 
Ne pli fidelaj infanoj de la Papo ol la nederlandaj Kato- 
likoj, ne pli sinceraj, pli veremaj, anoj de la Sankta Eklezio 
ol la longtempe subpremitaj, sed nun liberigitaj katolikoj 
de la „malaltaj landoj al la maro”! 

Estas, kvazaŭ ili nun volas kompensi Romon tion, kion 
ili tiel longtempe ne povis doni, kaj, liberigitaj de la pre- 
mantaj ligiloj de P subpremo, ili nun sentas la bezonon, 
entuziasme pruvi, ke ili restis fidelaj al la Kredo de l 
praavoj. Ho, kiel feliĉaj estas la katolikoj nederlandaj, 
aŭdi de ilia Kardinalo, ke Lia Papa Moŝto estas tiel ege 
kontenta pri la agado de Siaj holandaj infanoj! Kaj, se ili 

nun donas honoron, grandan honoron al Lia Kardinala 
Moŝto Van Rossum, estas tio precipe la rezulto de ilia kora 
alligiteco kaj amo je la Papo, kiun honori ili volas en Lia 
riprezentanto. Tamen, tiu honorado ankaŭ parte devenas 
el nacia fiereco. 

Nacia fiereco! Jes, Nederlando povas esti fiera je Ĉi-tiu, 
sia humila filo, kiun Lia Papa Moŝto mem okaze de lia 
Kardinalelekto nomis: imitindan monaĥon, sanktan pastron, 
kleran teologon, fortan subtenanton de la Eklezio, kaj de 
kiu Li antaŭdiris, ke li estus „una stella fulgidissima” 
brilanta stelo, en la Sankta Kolegio de Kardinaloj. 

„Honos praemium virtutis, diris Cicero. Jes, la granda 
honoro, kiun la Papo nian Kardinalon donis, estas tiel 
multe meritita rekompenco de liaj grandaj, ekzemplaj vir- 
toj. Lia granda laboremeco kaj memofero por Dio kaj Lia 
Eklezio havigis Lin la specialan amon de nia Sankta 
Patro, Kiu tiun amon multfoje montris per grandaj dist- 
ingaĵoj. 

Kie ajn Lia Kardinala Moŝto VAN ROSSUM venis, li tuj 
venkis la korojn de Ĉiuj. Kiu el ni iam forgesos la gran- 
degajn, brilegajn respekt-kaj estimatestojn, kiujn Lia Kar- 
dinala Moŝto ricevis, kiam Li kiel Papsendito ĉeestis la 
Vienan Eŭkaristian Kongreson, kiu restos unu el la brilaj 
en la historio de la Eklezio ? 

La brileco de la imperia akcepto en Vieno eble mankis 
ĉi-tie, la sincera koreco, kun kiu la Nederlandanoj glore 
ricevis sian Kardinalon, tamen certe ne estis malpli granda. 
Tuta Katolika Nederlando, verdire, partoprenis en la brila 
honorado de sia Kardinalo. 

Kie ajn Lia Moŝto alvenis, ĉu en urbo aŭ vilaĝo, ĉu en 
la liberala kaj socialista Amsterdamo kaj Rotterdamo aŭ 
en la katolika ”s-Hertogenbosch, ĉie oni salutis Lin kun 
nepriskribebla entuziasmo kaj ne nur katolikoj sed ankaŭ, 
alireligianoj partoprenis al tiuj honormanifestadoj. Eĉ libe- 
ralaj gazetoj honoris Lin per artikoloj. 

En Amsterdamo komencis la triumfvojaĝo meze de dek- 
miloj, kiuj staris laŭlonge la stratoj. Imponantaj religiaj 
ceremonioj okazis en la preĝejoj; en elokventaj vortoj, 

kiuj atestis grandan respektegon kaj altestimon, la emi- 
nentularo de la nederlandaj katolikaj pioniroj laŭdegis Lin 
kaj en kortuŝantaj vortoj la Kardinalo dankis pro la honoro, 
kiun Li akcepti volis kiel fidelecesprimo je Lia Papa Moŝto. 
Li instigis la Katolikojn ĉiam agadi laŭ la vortoj de Papo 
kaj Episkopoj. Dum la aŭdiencoj ni vidis kunvenintaj la 
ĉefajn aŭtoritatojn religiajn, registrarajn, militistajn kaj ci- 
vilajn. Ŝia Moŝto Reĝino VILHELMINO ricevis la Kardinalon 
en Sia palaco en Hago, kien Ŝi speciale vojaĝis el sia 
somerpalaco en Apeldoorn, kaj Ŝi donis al Li la plej altan 
ordenon, kiun Ŝi doni povis: la grandkrucon de la ordeno 
de la Nederlanda Leono. Ankaŭ Ŝia Moŝto la Reĝino Vid- 
vino ricevis la Kardinalon afablege en Sia palaco en 
Soestdijk. 

Ne estas eble priskribi, eĉ nur mallonge, la brilan triumf- 
vojaĝon de la Kardinalo tra nia lando. Post Amsterdam 
venis Rotterdam, Roosendaal, Tilburg kaj fine 's-Herto- 
genbosch. 

's-Hertogenbosch — la fokuso de la katolika vivo en 
Nederlando! Nek Reĝo nek Reĝino povis fari pli gloran 
eniron en nia urbo aŭ renkonti pli grandan entuziasmon. 
Dekmiloj kaj denove dekmiloj urbanoj kaj provincanoj 
staris laŭlonge la stratoj. Ĉiuj katolikaj societoj kun stan- 
dardoj kaj flagoj akompanis la Kardinalon procesimaniere 
al la Katedralo, kie la kanonikaro kaj la reprezentanto de 
nia maljuna Episkopo Lin ricevis kaj honoris. 

Vespere mi vidis la Kardinalon en la preĝejo de l' Pas- 
troj Redemptoristoj. Ho, mi ne povas diri kiaj sentoj min 
atakegis en tiu momento, kiam tiu humila, kaj tamen tiel 
fiera, princa figuro, tiu sankta pastro, kiel la Papo diris, 
tiel pie iris altaron benante la fidelulojn. Estis kvazaŭ mi 
denove staris en la grandega S. Pedro basiliko en Romo 
kaj kvazaŭ mi vidis benante alproksimiĝi la Sanktan Pa- 
tron, kiam ankaŭ, kiel nun, devigita per mistera forto eĉ 
senvole mi ĝenutfleksis por ricevi la benadon. 

Ho, religio! Kiel belega, kiel rava vi estas, ke vi povas 
veki tiajn emociojn! Jes, en tiuj momentoj oni ekkompre- 
nas kiel feliĉaj ni estas, havi la nuran, veran Kredon... 

Kvar tagojn Lia Kardinala Moŝto restis en nia urbo kaj 
vizitis diversajn instituciojn ĉi-tie kaj en la ĉirkaŭaĵo. 

Brilan honorofeston aranĝis la militistaro, al kiu partoprenis 
ankaŭ la militistaj aŭtoritatoj, eĉ la ne-katolikaj, Tre im- 
ponanta kantado de 5OOO infanoj okazis antaŭ la palaco 
episkopa, kie la Kardinalo kaj la tuta pastraro de la urbo 
kaj la kanonikaro tagmanĝis. 

La Kardinalo foriris nur, sed la triumfvojaĝo daŭrigas ... 
Kuilenburg, Utreĥto, Zwolle, Roermond, Venlo, Wittem, 
Maastricht, Aken, Belgujo... Senfina vojaĝo, dum kiu la 
Kardinalo ricevos ankoraŭ multe da pruvoj de amo kaj 
fideleco. 

Nederlando inde ricevis ĝian grandan filon Lia Kardinala 
Moŝto povas esti kontenta pri la alligiteco de la gederlandaj 
Katolikoj montrita je Romo. 


kok 

Mi ne bezonas diri, ke la nederlandaj Katolikaj Esperantistoj 
partoprenis al la testoj honore de la nederlanda Kardinalo. 
Se ni havas por tio la samajn motivojn kiel Ĉiuj aliaj 
Katolikoj nederlandaj, ni havas ankoraŭ unu plue, ĉar Kardi- 
nalo van Rossum sin montris tre simpatia je nia Katolika 
Esperantista movado. En niaj malfacilaj penadoj por ansta- 
taŭigi la indiferencon de niaj samreligianoj per vera interesiĝo, 
ni ricevis grandan helpon en Lia decida rekomendo kaj Lia 
jesigo de la granda utileco de Esperanto por la Katolika 
Eklezio. 

La nederlandaj Katolikaj Esperantistoj komprenis, ke ili 
havis devon je la Kardinalo, devon de dankemeco. Ili ple- 
numis tiun devon. Jam okaze de Lia alveno en Amsterdamo 
la grupo „Nia Kredo” salutis la Kardinalon en la nomo 
de la Katolika Esperantistaro; en la kunveno de la Esper- 
antotago Tilburga oni publike laŭdegis Lin kaj dum Lia 
glora eniro en ”s-Hertogenbosch, la Esp. grupo de tiu 
urbo kaj kelkaj delegitoj de la ĉefestraro kaj de aliaj gru- 
poj marŝis, antaŭita de la standardo de nia ligo kaj la 
Esp. flago, en la procesio, kiu akompanis la Kardinalon 
preĝejon. Plezure mi povas komuniki, ke la Kardinalo 
speciale atentis nian grupon, kiu ankaŭ estis la plej mult- 

noînbra. La tagon de Lia alveno „Nederlanda Katoliko” 
oferigis al la Kardinalo, je la iniciativo de nia grupo, nome 
de la tuta katolika Esperantistaro nederlanda, belegan kaj 
grandvaloran bukedon, kiu dankeme estis akceptita. 

La sekvintan tagon ankaŭ deputataro de la Esperantistoj 
vizitis la aŭdiencon de la Kardinalo. Estis la ĉefestraranoj 
S-roj Kapitano VAN ERP kaj H. B. VAN ZWET, la religia 
konsilanto de la grupo de ”s-Hertogenbosch Pastro J. DE 
KROON, la sekretariino S-ino RAS VAN DEN EERENBEEMT 
kaj la prezidanto : S-ro J. PASTOOR. Volonte ni estus al- 
parolintaj lian Kardinalan Moŝton por danki Lin kaj peti 
Lian benon por nia movado, tamen . . . . ankorau 600 
personoj atendis por esti ricevataj! Tial ni ne povis lacigi 
Lin. Niaj gloroj tamen, al kiuj oni donis la plej bonan 
lokon en la aŭdienco-ĉambrego kaj kiuj superis ĉiujn aliajn, 
sendube sufiĉe interpretos al nia Kardinalo niajn sentojn 
de dankemeco. 

's-Hertogenbosch, la 25-an de Julio. P. 


Kroniko de I.K.U.E. 


Oficialaj Sciigoj de la „Aŭstria Katolika Ligo 
Esperantista”. 

Dum la pentekosto aperis la jam senpacience atendita 
agitadtolio de nia „A.K.L.E.” La vizaĝilanko enhavas mal- 
grandan pritrakton pri la temo „Kial estas devo de Kato- 
likoj, ke ili Esperanton subtenu?” La 1-a alineo (ĉapitetro 
sen superskribaĵo) priparolas la grandegan utilon de nia 
mondlingvo por komerco, scienco kaj kongresoj, precipe 
en Aŭstrio kun ĝiaj 10 lingvoj. La 2-a alineo montras la 
danĝeron, minacantan la katolikaron, se tiun-ĉi valoran 
helpilon la framasonaro kaj judaro fi-uzas kontraŭ la eki- 
ezio, kiel jam estas uzataj gazetaro kaj monegaro. La 3-a 
alineo diras, ke la okupado per Esperanto ne detiras 
multajn fervorajn laborantojn de aliaj gravaj naciaj unuiĝoj. 
Malsupre estas la adreso de la „A.K.L.E.” kun telefona kaj 
poŝtŝparkasa numero, rezervita placo por loka grupo kaj 
prezoj por vendo de la flugfolioj, se oni aĉetas pli grandan 

nombron. Sur la dorsflanko de la propagandfolio instruas 
artikoleto pri la propagandmaniero en 1O punktoj. 

La laboroj ĉiam progresas, kvankam la malmultaj labor- 
antoj nur tre malfacile trovas tempon. Ĉar jam kelkaj 
anoj plendis pri longa nerespondo al iliaj leteroj aŭ 
kartoj, ni devas tie-ĉi nun klarigi, ke la ligestraranoj siajn 
laborojn nur povas fari en siaj libertempoj. Krom tio ni 
ĉiuj (esceptinte S-ro ULM, kiu laboras zur por Esperanto) 
jam estas treege okupitaj en aliaj unuiĝoj precipe koncer- 
nante sociajn reformaferojn tiel, ke ni nur devas ŝteli tempon 
por Esperanto. Tamen ni akceptis tiujn ĉi laborojn rigar- 
dante la gravecon de Esperanto por la katolikaro. Bonvolu 
do indulge senkulpigi, se eble ankaŭ estontece nia „ligo” 
ne ĉiam funkcias rapide kiel aŭtomato, elpuŝanta la deziritan 
aĵon tiuj post la enĵeto de la mono. 

Nia kaso ankaŭ ne permesis ĝis nun ampleksan laboron, 
ĉar ni devis unue kolekti 100 K. por poŝtŝparkasa konto 
kaj aĉeti kelkan tre necesan ilaĵon ekzemple leterpaperon, 
poŝtmarkojn, unuiĝlibrojn, lernlibrojn k.t. p. kaj eĉ tiun 
Ĉi sumon ni neeble estus gajnintaj, se kelkaj membroj ne 
estus pruntintaj pli ol 200 K. kaj ofereme donacintaj pli 
ol 150 K. 

Jen la mallongigita resumo pri la ĝisnuna stato de nia 
liga kaso: 


stampimposto .... 2.5K. kotizoj ........ 60 K. 
kongres nomtabulo. 9 ,, 3 donacoj * à 4 K. 12 , 
stampilo k. kus. .. 2, sortimenta vendo . 120 „ 
leterpapero ..... 40, kurso “E de 

kuvertoj ....... jo TA S-ro Schroder 38 , 
poŝtelspezoj ..... 8 , kurso de S-ro Horl . 31 , 
kaslibro k.t.p. . . . . 3 ,, 5 „ S-ro Wesely 25 ,, 
pagiloj ktp... ... 5, PIAJ SA, di dO poma i Go 40 „ 
sortimenteto . . . . 100 ,, aliaj gajnoj ..... 10 , 
„ŝlosiloj? (a IO h.) :15 ,, en = 
halo p ULAN. 20 , sumo de enspezoj: 336 K. 
invitoj por , . 16, 

agitadfolioj. ..... 42 „ 


poŝtŝpark. konto . 100 ,, 
sumo de elspezoj: 328 K. 


pastro OTT. 
4) La kursgvidantoj faris la kursojn fufe senpage kaj donacis 
la enspezojn al la A.K.L.E. 

Oni do vidas, ke nia ligo tre grave devas labori, por 
ke ĝi povu esti en normala ordo. Sed dankon al Dio! Ni 
jam estas nun en financa ordo kaj en la nova jaro ni jam 
povos pli facile labori, ĉar la regulaj enspezoj t. e. kotizoj 
nur povos esti uzataj por agitado. 


Belan sukceson havas jam Esperanto en la kat. junulin- 
aro, kies 1 kuniĝejo estas en la XVIII distrikto, Plener- 
gasse 10. Tie gvidas S-ino DE KUBIN, fervora helpantino 
de nia afero, kurson por junulinoj, kiun partoprenas 15 
membrinoj tre diligente kaj persisteme. La kursestrino ekz- 
emple proponis dum la someraj monatoj interrompi la 
kurson, sed la membrinoj ne konsentis tion. Ses de ili eĉ 
decidis, fondi novan esperantan grupon kaj aligi al A. K. 
L. E. — Bravege! 

Tiu ĉi agema vojfarontino ankaŭ jam provis en „gard- 
anĝela ligo”, ligo por infanoj kontraŭ alkoholismo semi 
esperantojn grajnojn. Se oni nur havus bonan kaj malkaran 
lernlibron por la infanoj, oni jam en „aŭtuno povus komenci 
tiun ĉi kamparon kulturigi. ` 

En la „katolika helpistunuiĝo” (Kathol. Gesellenverein) 
VI. Gumpendorferstrasse 39, komencis la kasisto de tiea 
esp. grupo „verda stelo” novan kurson kun 22 lernemuloj, 
inter kiuj estas reprezentita krom la germana lingvo ankaŭ 
la hungara kaj kroata. 

Pri aliaj okazintaĵoj, kursoj k. t. p. bonvolu Vi envidi la 
antaŭajn numerojn de „E. K.”. Novaĵo estas, ke la dufojaj 
kunvenoj en la hotelo Holzwarth Mariahilfer strato 156 ne 
plu sufiĉis. La katolikaj Esperantistoj de post Junio kun- 
venos ĉiusabate post la oka. Se do iu gasto venos Vienon, 
certe li trovos sabaton Esperantiston. 

Fervora samideanino nin surprizis per valora donaco: 
brodis beletan silkan flageton kun ora surskribaĵo. Tiu 
agitadilo la publikon tre sukcese atentigos. 

En Mies (Bohemio) nia diligenta anino T. HARLASS 
interesigis la tiean monaĥinejon por Esperanto. 

En Graz (ĉefurbo de Stirio) kelkaj katolikoj priparolis 
la fondon de katolika grupo, por pli komprenigi la valoron 


Où Y) 

de la mondlingvo en katolikaj rondoj. Ĵurnalisto, sekretario 
de 'l abstinencunuiĝo, du universitatstudentoj kaj eĉ la 
fama universitatprofesoro D-ro UDE komencis antaŭlabo- 
rojn, por ekagitadi en la aŭtuno per paroladoj kaj kursoj. 
Karaj gesamideanoj! Ĉe la IV-a kongreso en Romo 
ankaŭ A.K.L.E. devos esti oficiale reprezentata almenaŭ 
per unu estrarmembro. Car kelkaj ne povos partopreni 
pro malriĉo kaj ĉar ankaŭ nia ligo en la kaso nur havas 
5—6 K., tial ni petas niajn gesamideanojn ensendi laŭvole 
kaj laŭforte monkotizaĵojn por subteni iomete nian deleg- 
iton. Ni kvitancos la donacojn per seperata poŝtkarto. 
Josef HORL, Karlo WESELY, Benito ULM. 
Sekretario. Kasisto. Vic-prezidanto. 


Katolika Esperanta Grupo en Nice. 


De la novembra monato 1912-a, Katolika Esperanta 
Grupo stariĝis en Nice. Tiu Grupo, fondita kun la aprobo 
de Lia Episkopa Moŝto, Monsinjoro la Episkopo de Nice, 
kvankam tiel juna, tre bone funkcias. Ĝi havas sian sid- 
ejon ĉe Paroĥo Notre Dame; ĝiaj du semajnaj kursoj estas 
tre fervore sekvataj. Plie, la Nicea Katolika Esperanta 
Grupo organizis ĉiusemajne ses aliajn kursojn en liberaj 
lernejoj kaj aŭspicioj. Tiamaniere pli ol cent infanoj scias 
la lingvon Esperanto. 

La dimanĉon 6-a de Aprilo 1913-a, Esperanta religia 
ceremonio okazis en la preĝejo Notre Dame. La 150 ĉe- 
estantoj plezurege aŭdis la „Boys-Scouts” kantantajn „Ni 
volas Dion” kaj, pie aŭskultis la Esperantan predikon de 
abato Dol, laŭ la jena teksto „Amu vin unu la alian”. 

La organizintoj de la Nicea Esperanta Katolika Grupo, 
kontentegaj kaj fieraj, nur deziras, ke ĉiu urbo tre baldaŭ 
havu sian Katolikan Esperantan Grupon. 

Bona afero por Esperanto kaj Katolikismo. 


F-ino A. CAUVIN, Sekretariino 
de la Nicea Katolika Esperanta Grupo 
1 rue Alphonse Karr 
Nice (Francujo). 

Esperanto-Tago en Tilburg (Nederlando). 

Dimanĉon 6 Julio „Nederlanda Katoliko” organizis regi- 
onan Esperanto-tagon en Tilburg. Kvankam estas ordinara 
afero, ke Esperanta manifestado bone sukcesas, tamen ni 
devas speciale mencii la sukceson de tiu-ĉi tago, kiu estis 
tiel granda, ke ĝi superis ĉies atendojn. Vere, por ni, Es- 
perantistoj, mem estis surprizo konstati la influon, kiun 
jam havas la vorto „Esperanto” sur la homoj. Ni mem 
mirigitaj konstatis la grandajn paŝojn, kiujn faris Esperanto 
antaŭen. Ĉar neniam antaŭe en Nederlando tia amaso da 
Esperantistoj, interesiĝantaj kaj scivolemaj estis vidata, eĉ 
ne dum „Nia Dua” en Hago, kiu tamen tiel bonege suk- 
cesis. Kiam hodiaŭ post nur du jaroj okazus katolika int- 
ernacia kongreso en Nederlando, tiam „Nia Dua” estus 
nur ombro kompare al la hodiaŭa kongreso, tiel rilate al 
la nombro da partoprenantoj, kiel rilate al la seriaza inte- 
resiĝo de la publiko kaj de la gazetaro, kiu nuntempe en 
nia lando ĝenerale konsideras Esperanton nepra fakto kaj 
vivanta movado. 

Kvankam multaj nekatolikaj gastoj ĉeestis, la karaktero 
de tiu Tilburg'a Esperanto-tago estis tute katolika; sur ĉio 
oni metis bone videblan, aŭ almenaŭ senteblan, stampilon 
de katolikeco. Matene, dum la S-ta Meso kun prediko 
farita de la prezidanto de „Nederlanda Katoliko”, Pastro 
POELL, la preĝejo estis tro malgranda, multaj starante 
ĉeestis la diservon. Meztage, dum la salutkunveno, la tre 
granda kunvenejo denove estis tro malgranda. Tuj poste, 
dum la tagmanĝo, la kunmanĝantoj estis tiel grandnombraj, 
ke apenaŭ ili povis trovi lokon al la festtablo. Post la 
tagmanĝo oni vizitis la rimarkindan ekspozicion, okazantan 
tiun-ĈI jaron en Tilburg, kaj sole la komitato de la Esp. 
tago vendis pli ol 600 enirkartojn por Esperantistoj. Je la 
sesa vespere okazis la granda propaganda kunveno en la 
vasta kaj ampleksa kunvenejo de la ekspozicio, kaj spite 
tio la salonego estis plenplena. Je la komenco de la kun- 
veno mi taksis la nombron de la ĉeestintoj je proksimume 
1200. La mirigitaj Esperantistoj mem miris pri tia neaten- 

dita sukceso de simpla Esperanto-tago. La komitato de la 
ekspozicio devis konfesi, ke la Esperanto-tago altiris tiom 
da vizitantoj de la ekspozicio, ke nia Esperanto-tago estis 
samtempe la ĝis tiam plej bone vizitita ekspozicia-tago. 

Grava afero. — Dum la propagandkunveno parolis 
(krom P-ro Linnebank kaj F-ino van Oriensven) unualoke 
S-ro Janssen pri „La Katolikoj kaj la Gazetaro”, temo, 
kiu pli detale estos pritraktata kaj pridiskutata dum „Nia 
Kvara” en Romo (vidu „oficialajn sciigojn” en tiu-Ĉi nu- 
mero). La parolado faris grandan impreson. Vere, la afero 
meritas la atenton kaj apogon de ĉiuj veraj Katolikoj. Ĝi 
ankaŭ estas priparolata en la „Alvoko al la Katolikoj 
tutmondaj”, trovebla ĉi sube. Multaj eble dubos, ĉu povu 
sukcesi tia entrepreno. Sed oni pripensu kaj konsideru, ke 
tia entrepreno estas nepre necesa por ni, Katolikoj, kaj ke 
ia starigo nur dependas de komencita kunlaboro kaj per- 
sista volo de la tutmonda katolikaro. — Ne pli honta 
viktimo ol viktimo pro propra kulpo. Kaj tuj post kiam 
la Katolikaro havis iam la eblon, por almenaŭ klopodi, ke 
stariĝu entrepreno, kiu uzas la samajn rimedojn, kiujn 
uzas la potenca nekatolika kaj tendenca gazetaro, por 
malhoneste superi la katolikajn kaj honestajn gazetojn — 
kaj ili, spite tiu eblo, tamen rifuzas doni apogon kaj helpon, 
tiel, ke tiu pestinfekta gazetaro senbariere povos daŭrigi, 
malsanigi kaj veneni la spiriton de la popolamaso — tuj 
post tiu rifuzo aŭ neebligo per indiferenteco, la viktimeco 
de la katolikaro per la sendia gazetaro fariĝas viktimeco 
ne tute sen propra kulpo, kaj la indigno niaflanke kaj la 
kompato de la flanko de honestuloj devos tuj esti anstat- 
aŭata de konsciencriproĉo niaflanke kaj de malestimo de 
la flanko de aliaj. Kiu volas atingi la celon, tiu uzu la 
rimedojn, tuj post kiam tiuj-ĉi prezentiĝas. 

Ĉar tiu entrepreno krom naciajn lingvojn ankaŭ uzos 
Esperanton kiel komunikilon, pro tio por ni, katolikaj Es- 
perantistoj, ekzistas nova motivo por ĉiuforte apogi ĝin. 
La servoj estos reciprokaj: Esperanto multege plifaciligos 
la funkciadon de tia entrepreno, kaj reciproke tia entre- 
preno, uzante ankaŭ Esperanton por siaj korespondoj, 

multege plifaciligos la disvastiĝon de Esperanto kaj de 
l. K. U. E. Mi scias, ke la projekto estas bonege antaŭ- 
preparita, ke jam gravaj laboroj estas antaŭfaritaj: ne estas 
ekpensaĵo de momenta entuziasmo, sed serioze pripensita 
kaj de longe preparita projekto, kiun oni proponos kaj 
klopodos efektivigi, nome: la starigo de iom-post-iom 
komplete funkcianta internacia telegrafagentejo, komencante 
per internaciigo de la jam de post du jaroj bone funkci- 
anta kaj, por la katolika afero, utilega „Katolika Mond- 
korespondado” en München. 

Sekretario de la Organiza Komitato estas S-ro P. JANSSEN, 
Nieuwendijk 183, Amsterdam (Nederlando). Oni turnu sin 
al tiu ĉi adreso (me al mi!) por informoj kaj partopreno 
k.t.p. | Dr. SMULDERS. 


Internacia Telegrat-Agentejo. 


Ni publikigas suban cirkuleron, dissenditan al multaj 
Katolikoj tra la tuta mondo, petante atenti mian antaŭan 
artikolon. D-ro S. 


Alvoko al la Katolikoj tutmondaj. 


Malvero kaj kalumnio, sugestitaj de malamego kontraŭ 
la katolika eklezio, ĝiaj pastroj kaj anoj, nune festas siajn 
plej facilajn triumfojn. 

Kiel ondo de la aermaro fluas ĉia pripastra kalumnio, 
ĉia „monaĥeja skandalo”, ĉia antiklerikala agado tra ĉiuj 
landoj, postlasante malfervoron, dubon kaj malamon. Divers- 
lande kaj diversmaniere niaj kontraŭuloj estas bone orga- 
nizitaj internacie. 

Nia Sankta Patro, Lia Papa Moŝto, Pio X, estis do prava, 
kiam Li diris: „Kio utilas konstrui ekleziojn, aranĝi misiojn, 
starigi lernejojn; Ĉiaj bonaj laboroj, ĉiaj penadoj de Kato- 
likoj restas sentruktaj, se ili ne same komprenas ĝuste 
servigi al si la defendajn kaj atakajn batalilojn de la kato- 
lika gazetaro”. 

Kion ni bezonas, eĉ urge bezonas, estas katolika raport- 
informejo, disvastigata tra la tuta mondo. Do internacian 

katolikan kontraŭbatalan kaj klarigan institucion ni bezonas, 
kiu apogas la katolikajn gazetojn en ilia maltacila batalado, 
kiu esploras la malklarajn fontojn de kalumnio kaj men- 
sogo kaj malkovras ĝiajn kanalojn, kiu kolektas materialon 
pri ĉiuj okazintaĵoj, rilataj al eklezio kaj lernejo, politiko 
kaj scienco, interesantaj la katolikan mondon. 

Sed internacia, disvastigata tra la tuta mondo, devas 
esti tia institucio, same tiel internacia kiel la malklaraj 
kanaloj de la ekleziaj kontraŭuloj nune sulkigas la tutan 
terglobon. 


„Vasto e grande’ nomis Lia Sankteco Pio X tian projekton. 


Nu, tian projekton ellabori en ĝia tuta amplekseco, fariĝos 
la tasko de la Munĥena oficejo: „Katolika Mondkorespon- 
dado”. Tiu ĉi institucio jam senmaskigis dum sia dujara 
ekzistado dekduojn da tute falsaj pripastraj kalumnioj, for- 
sendis multajn milojn da artikoloj kaj sciigoj klarigantaj 
kaj kontraŭbatalantaj; tiu ĉi institucio estas laŭ la opinio 
de multaj altrangaj personoj kaj gazetoj „bonega entre- 
preno”, kiu certe efektivigos en la katolika vivo „tre multe 
da bono”. | 

Tion plene komprenis viroj progresemaj, pastroj el ĉia 
rango, ĵurnalistoj, profesoroj, doktoroj, instruistoj kaj aliaj 
personoj diverslandaj, kiuj nun estas laboremaj por kon- 
struigi kaj disvastigi tiun Ĉi bonegan oficejon, por ke ĝi 
vere fariĝu internacia katolika klariga kaj kontraŭbatala 
institucio, por ke ni fine laŭlonge tiu ĉi vojo akiru: 

„INTERNACIAN TELEGRAF-AGENTEJON»”. 

Tial ĉiu helpu al ni, kiu legas tiujn ĉi liniojn. Malgranda 
ja estas la komenco, tamen grandega estos la gajno. 

Tial kune kun la helpo de la katolikaro tutmonda ni 
efektivigos tiun ĉi belegan celon, starigante akcian societon; 

sed por tio ni certe atendas, ke vi donu vian apogon 
per aĉeto de almenaŭ unu akcio, je valoro de nur 30.25 
Guldenoj (= proks. 25.— Spesmiloj), sed por tio ni certe 
atendas, ke vi faru donacojn ĉu malgrandajn ĉu grandajn; 
sekvu la belan ekzemplon de konata ĉefepiskopo, kiu ĉiu- 
monate financapogas nian entreprenon. 


220 ESPERO KATOLIKA 


Plie: parto de la neta gajno estos i. a. fiksata: por starigi 
profesorseĝon pri katolika gazetar-metio kaj por stipendioj, 
apogante tiamaniere neriĉajn katolikajn ĵurnalistojn. 

Nobla, alta celo! Vere brila celo! Ĝi rilatas al la plej 
grava laboro, kiu hodiaŭ povas esti kreita en la signo de 
la kruco! 

La Organiza-komitato de la „INTERNACIA TELEGRAF- 
AGENTEJO” 

Anglujo: S-ro M. Heron, Edinburgh; S-ro H. Hoveler, 
London; P-ro P. Parker, Kilmyshall; P-ro M. O’Connell, 
Enniscorthy. 

Aŭstrujo: P-ro A. Denkoviĉ, Sarajevo (Bosnio); S-ro E. 
Esterak, instruisto M. Ostrau; S-ro J. Franco, studento, 
Brixen; S-ro A. Halbedlum, Gratz; S-ro J. Horl, instru- 
isto, Wien; P-ro L. Koller, Gottweig; S-ro R. Mar- 
tischnig, Villach; S-ro H. Nowicki, landa oficisto, Lwow; 
P-ro S. Szpunar, Jaroslav; P-ro J. Szurek, Lonczki 
(Galicio). 

Belgujo: P-ro J. v. Doorselaer, Prof-ro de Inst. „St. Louis”, 
Bruselo; Lia Moŝto P-ro A. Richardson, Prez. de I.K.U.E., 
Bruselo. 

Francujo: S-ro C. Colas, Paris; P-ro Desray, Ancenis. 

Germanujo: Lia Preposta Moŝto Becker, Bromberg; F-ino 
I. Hornung, Aŭgsburg; S-ro J. Kral, ĉefredaktoro de 
„K. W.”, Münschen; S-ro Sämmer, grafa Privatsekr., 
Wechselburg; P-ro Thalmeier, Otting. 

Hispanujo: D-ro J. Casanovas, Gerono; D-ro J. Coll, Uni- 
vers. Prof-ro, Barcelona; P-ro K. Planell, Barcelona; 
P-ro P. Plana, Ventalló; S-ro P. Costa, Coloma de 
Farnés; S-ro J. Costa, Prez. de „Studenta Juneco”, 
Gerona. 

Hungarujo: D-ro C. Vörös, Budapest; P-ro J. Kozma, 
Mezozombar. 

Italujo: P-ro J. Bianchini, Fontanafredda; Kan. P. Fevac- 
chio, Medica (Sic.). 

Nederlando: Lia Monsinjora Moŝto A. Diepen, Den Bosch; 
P-ro H. Linnebank, Uden; P-ro L. Poell, Tilburg; 
S-ro Fr. Sleyffers, Den Haag; D-ro J. Smulders, ĉef- 

redaktoro de „E. K.”, Udenhout; S-ro P. Janssen, kun- 
laboranto de „K. W.”, Amsterdam. 

Rusujo: Prof-ro A. Dombrovski, Kovno; P-ro V. Linowiecki, 
Strasĉvo. 

Sirio: P-ro J. Schmitz, Direk. de la Kat. Germ. Hospico, 
Jerusalem. 

Svisujo: Prof-ro W. Arnold, Zug; S-ro J. Forestier, Geneve; 
S-ino M. Milson, Genève. 

Usono: P-ro M. Mojado, St. Louis. 

P.S. Bonvolu sendi viajn informojn, demandojn k.t.p. al 
la landa reprezentanto (S-ro) .............. Gil os ss =) 


#) Ni afable petas al niaj aliĝintoj ĉe la traduko de tiu ĉi alvoko 
por la katolika gazetaro enskribi ĉi tie ¿ilian propran nomon. 

Poste Vi povas sendi leterojn, petojn k.t.p., tradukitajn, al S-ro 
P. Janssen, Nieuwendijk 183, Amsterdam. 


Oficialaj Sciigoj. 


Internacia Pilgrimo Katolika 
kaj 4-a Intern. Kongreso de Katolikoj Esperantistaj. 


KOMITATO: 


- ORGANIZA KOMITATO: Prezidanto: Abato RICHARDSON, 
121, rue du Marais, Bruxelles; Sekretario: Claudius COLAS,” 
51, rue de Clichy, Paris; Kasistino; F-ino M. LARROCHE, 
55, rue de Vaugirard, Paris. 

LOKA KOMITATO: Monsinjoro Luigi GIAMBENE, Lungo- 
tevere dei Mellini, 51, Roma; S-ro FOSELLI; S-ro DOTTA- 
RELLI. | 

Helpanto: R. P. MERCIER, dominikano. 

INTERNACIA KOMITATO. Prezidanto: Mons. Prelato 
GIESSWEIN, deputato, en Budapest; Italujo: Abato BIAN- 
CHINI en Fontanafredda di Pordenone (Udine); Aŭstrio: 
B. ULM, en Wien; Belgujo: S-ro VERMANDEL en Antver- 

peno; Germanujo: P-ro BECKER, en Bromberg; Irlando: 
P-ro PARKER, en Kilmeshall; Katalunujo kaj Hispanujo: 
P-ro COLL, en Barcelone; Litovujo kaj Rusujo: P-ro DOM- 
BROVSKI, en Kovno; Nederlando: F-ino BORRET, en Hago; 
Polujo: P-ro SZUREK; Svislando: S-ino MILSOM, en Genevo. 


Informoj. 


La alveno de la kongresanoj en Romo devos okazi la 
3-an de Septembro. Veturiloj havantaj Esperantan flageton 
kondukos ilin al la difinita hotelo. 

La kongreso komencos la 4-an de Septembro per speciala 
Meso, solena malferma kunveno, kaj vizito, dum posttag- 
mezo, de la Baziliko Sankta Petro kaj diversaj sanktaj 
lokoj. 

La kongresanoj restos dum 6 plenaj tagoj en Romo. 
T. e. la 4, 5, 6, 7, 8 kaj 9 de Septembro. 

Laborkunsidoj. Krom la solena kunveno, tri aŭ kvar 
laborkunsidoj estos dediĉitaj al la pritraktotaj temoj, kiuj 
estas: 

a) Defendo internacia de la Sankta Eklezio. Kiamaniere 
ni povas praktike helpi al tia defendo ? (Ĉefraportisto : S-ro 
JANSSEN). 

b) Katolikaj misioj en fremdaj landoj. Ĉu Esperanto 
povas helpi al la disvastigado de la katolika fido? Kia- 
maniere ? (Ĉefraportisto : Pastro BIANCHINI). 

c) Unuiĝo de la disiĝintaj Eklezioj al la Roma Seĝo. 
Kiamaniere jam helpis Esperanto, kiamaniere I.K.U.E, povas 
ĝin ankoraŭ antaŭenpuŝi (Raportisto: P-ro RICHARDSON, 
S-ro NANKIVELL eksanglikana pastro konvertita, k.t. p.). 

Alia kunveno okazos, verŝajne ĉe la abatejo de Sankta 
Paŭlo-je-tri-fontoj, en kiu oni traktos pri la ĝenerala stato 
de I.K.U.E. pri Espero Katolika, niaj komitatoj, k.t.p. 

Pluaj temoj: Pacifismo, Katolika junularo (enketo), estos 
ankaŭ aldone priparolataj dum la laborkunsidoj. 

Estas nepre rekomendite al la raportantoj, ke iliaj rapor- 
toj estu mallongaj, substancoplenaj, kaj ke ilia legado ne 
daŭru pli ol 10—12 minutoj. 

Ĉiu ĉeestanto rajtos priparoli la temon, alporti faktojn 

aŭ argumentojn de sia lando, sed ne devos paroli dum pli 
ol 5 minutoj. Nur per severa submetiĝo al tia disciplino 
povos esti farata bona laboro, kaj estos lasita la necesa 
tempo por la vizito de Romo. 


Vizito de Romo. 


Kiel en ĉiu pilgrimo la vizito de Romo estas konsiderota 
kiel absolute necesa parto de „nia Kvara”. 

Tian viziton oni ne povus fari en kelkaj tagoj, se ĝi ne 
estus farita, laŭ la kutimo de pilgrimoj, metode, kaj 
veturile. Tial, la komitato konsentis kun speciala Agentejo, 
kiu kutime zorgas pri la pilgrimoj. 

Jen kelkaj el la vizitotaj lokoj: 

Bazilikoj kaj preĝejoj: S. Petro, S. Paulo ekster muroj, 
S. Johano Laterano, S. Kruco Jeruzalem, S. Maria Majora, 
S. Laurento, S. Maria de Angeloj, S. Petro encenata, SS. 
Apostoloj, „Scala Sancta” k. t. p. 

Muzeoj de Vatikano, Kapitolo, Pinakoteko. k. t. p. 

Placoj kaj Fontoj: (S. Petro, Trevi, Colonna). 

Antikvaĵoj: Kolizeo, Foro, termoj de Doikleciano, Trium- 
farkoj, Ruinoj diversaj, Temploj, Kolonoj, Karcero mamer- 
tina, k.t.p. 

Okazos ankaŭ ekskurso al la Abatejo de S. Paŭlo-je- 
tri-Fontoj. 


Religiaj Vidpunktoj. 


La partoprenantoj devos memori, ke pilgrimo estas pia 
ago, kaj kiel eble plej multe ili klopodos por sanktigi la 
tagojn de ilia ĉeestado en la Eterna Urbo. Nur je tia kon- 
diĉo ili ĉerpos el ĝi la spiritajn fruktojn, kiujn ili devos 
celi, kaj altiros la Dian benon sur la laborojn de la kon- 
greso, kaj sur la Esperantistan movadon. 

Tial, ĉiutage okazos por ili Meso. Esperantistaj . konfes- 
prenantoj estos ankaŭ je la dispono de niaj amikoj. Meso kun 
ĝenerala komunio okazos en la katakomboj de Sankta 
Kalisto, kie ripozas „im pace” centmiloj da kristanoj mor- 
tigitaj pro ilia tido al Kristo. 

Kosto. 


Imitante la ekzemplon de la klasikaj pilgrimoj, la organiza 
komitato faris por la tuta 6-taga ĉeestado en Romo kolektan 
aranĝon, kiu prezentos duoblan agrablaĵon: le. Tre gravan 
ŝparon da mono; 2e. Kunecon de ĉiuj kongresanoj kiuj 
havos, tiel, la ĝojon manĝi kaj loĝi en la sama hotelo. 

La prezo „por ĉiu ĉeestanto estas Fr. 70 (Sm. 28) ente- 
nanta le 6-tagan vivadon; 2e 6-noktan liton; 3e eniron en 
la muzeojn, k.t. p.; 4e ĝuadon de veturiloj por la prome- 
nado (4 personoj en ĉiu veturilo); 5e fine Oficialan aliĝon 
al la Romana Komisiono de pilgrimoj, kiu sola rajtas havigi 
aŭdiencon de la Sankta Patro. 

Ĉiuj kiuj jam organizis pilgrimon rekonas, ke tiu sumo 
da Fr. 70 estas freege malalta. La ĉambroj estas grandaj 
ĉambroj havantaj du aŭ tri litojn. Ĉiu pilgrimanto, kiu deziras 
havi apartan ĉambron, povos ĝin havi kondiĉe, ke li tion 
notu sur la aliĝilo. Li pagos en Roma mem la pluan sumon 
(inter 1 kaj 2 frankoj po nokto). 


Antaŭ- kaj Post-Kongreso. 


Tuj post la kongreso en Bern, okazos en Milano la nacia 
kongreso de la Italaj Esperantistoj. S-ro P-ro BIANCHINI 
invitas la katolikojn, kiuj iros al Romo, trapasi Milanon, 
kaj halti tie la 2-an de Septembro, kie speciala renkontiĝo 
povos okazi. 

Grupan vojaĝon Milano-Roma oni aranĝos la 3-an de 
Septembro. ý 

La 9-an de Septembro nokte, foriros el Romo la kara- 
vano vizitonta Napolon kaj Pompeion. La kosto de tiu 
2-taga vojaĝo estos proksimume Fr. 35 (enkalkulite man- 
ĝado kaj ununokta vivado en Napolo). 

Ni tre konsilas al ĉiuj niaj amikoj, kiuj tion povos, parto- 
preni tiun tre interesan ekskurson. 


Fervojoj. 


Pro la internacia karaktero de la pilgrimo, kaj ĉar la 

membroj venos el ĉiuj punktoj de l” mondo, la aranĝo de 
araj vojaĝoj estas tre malfacilaj. 

Ni invitas ĉiun aliĝanton konsenti kun la komitatano de 
sia lando por aranĝi, se eble, kolektan vojaĝon. 

La italaj fervojoj konsentas tre gravan rabaton. La kon- 
diĉojn de ĝia uzado ni konigos ĝustatempe al ĉiu aliĝanto 
aparte. 

El Parizo ekzistas tre bonaj kombinoj, kiujn povos ĝui 
ne nur francoj, sed ankaŭ angloj, belgoj, aŭ aliaj kiuj. 
trairos Parizon. 

Tiuj kombinoj egalvaloras rabaton da 30 pCt. Jen la 
plej praktikaj: 

a. Paris-Romon via Dijon, Modane, Mont-Cenis, Torino, 
Genova, kun reveno per la sama vojo kaj laŭvola halto 
(valoranta 30 tagoj): 2-a klaso Fr. 177; 3-a klaso Fr.115. 

b. Paris—Romon via Simplon, Milano, Firenze kaj reveno 
(nur 1-a kaj 2-a klaso). Prezo por la 2-a klaso: Fr. 178. 
Voloranta dum 45 tagoj. 

c. Paris, Laussanne, Domodossola (itala landlimo ĉe 
Simplon'a Tunelo) kaj reveno; 2a klaso: fr. 90, 3a klaso: 
fr. 59 (valoranta dum 30 tagoj). Poste: utiligo, de Domo- 
dossola al Romo, de la italaj rabatoj. (Proksimuma kosto 
de la vojaĝo: Fr. 110). 

La personoj dizirantaj partopreni en la Berna kongreso 
povos utiligi laŭvole la du lastajn kombinojn, ĉar lli rajtas 
halti en vojo, ili nur bezonos aĉeti en Lausanne return- 
bileton „Lausanne —Berne—Lausanne” kaj tiel la du vojaĝoj 
kombinitaj kostos malkare. 

Sume, la futa partopreno en nia kongresa pilgrimo kostos, 
el Parizo, malpli da 200 frankoj. 

Ekzistas ankoraŭ multaj kombinoj, sed ilin oni povas 
nur montri al la interesatoj, kiam la ĝusta nombro de 
la partoprenontoj, kaj la vojo sekvata de ili, estos konata 
-de la komitato. 

Tial la aliĝoj devas esti absolute resenditaj al la kasistino 
antaŭ la 10a de Aŭgusto. 

Ni faros nur ekcepton por la neeŭropaj partoprenantoj. 

La sumon da Fr. 70 por la ĉeestado en Romo oni devos 

sendi antaŭ la 20a de Aŭgusto al F-ino LARROCHE, 55, rue 
de Vaugirard, Paris. (Francujo). Y) 

Post tiu dato la prokrastuloj sendos la monon al la jena 
adreso : S-ro FERRAIOLO, Agento de la Esperantista Pilgrimo, 
Piazza della Minerva, Romo (Italujo). +) 


Morala partopreno. 


La deziro de la Komitato estas, kompreneble, ke ĉiu 
katolika Esperantisto povu partopreni en tiu bela mani- 
festacio de nia movado, kaj alporti al la Sankto Patro 
la esprimon de sia amo kaj fila submetiĝo. 

Sed ni scias, ho ve! ke multaj, malgraŭ sia deziro ne 
povas tion fari. Ili almenaŭ partoprenu per la animo kaj 
per la koro. 

Ciuj grupoj aŭ membroj de nia katolika movado, kiuj ne 
povas ĉeesti la Roman kongreson, sendu almenaŭ leteron, aŭ 
poŝtkarton, aŭ telegramon, — aŭ, ankoraŭ laboron pri la 
traktotaj temoj. Ĉio estos transdonita al la sekretario 
de la kongreso kaj legita en la kunsidoj. Hi montros tia- 
maniere, ke en ĉiuj partoj de l' mondo centoj da koroj 
batas por la sankta komuna afero. Ni speciale invitas 
la neeŭropajn Esperantistojn fari tion. Ciujn leterojn, kartojn 
aŭ telegramojn oni povas sendi al Monsinjoro GIAMBENE, 
Lungotevere dei Mellini 51, Roma. 

CL. COLAS. 


Eldonoj de la Komitato. 


le. Propagandaj markoj (4 koloroj) 100 ekz.: fr. 0.60 
(afrankite fr. 0.70). 

2e. Poŝtkartoj. 5 centimoj (2 sd.) por ĉiu. Minimuma mendo: 
12 ekzempleroj. Afranka sendo. 

3e. Afiŝoj. (M. 0.60XM. 0.40) 4 diversaj koloroj. Al ĉiu, 
kiu sendas fr. 0.50 (20 sd. —2 respondkuponoj) oni 
sendas 4 diverskolorajn afiŝojn. Ĉiu plua afiŝo kostas . 
fr. 0.10. 


1) Se okaze, persono aliĝinta estus je la lasta momento malhelpita 
partopreni la pilgrimon, la kongreskaso resendus la monon, krom 
depreno da 109/, por la faritaj elspezoj. 

4e. Cirkuleroj. 1 aŭ 2 ekz. senpage al ĉiu petanto. Po 
disdono; 100 ekzempl. fr. 1.50; 50 ekz. fr. 0.80; 25 
ekz. fr. 0.50. 


SCIIGOJ PRI LA ARĤIVO DE I. K. U. E. 


Laŭ peto de lia moŝto A. RICHARDSON, Prezidanto de 
I. K. U. E., la ĉefredaktoro de „E. K.” D-ro SMULDERS, 
konsentis akcepti kaj tenadi je dispono de tiu, kiun al ĝi 
rajtigos la estinta kunveno de 1. K. U. E.anoj, la protokol- 
aron de I. K. U. E. tian, kian mi eblis arĥivi ĝin. 

Por eviti postajn malagrablaĵojn mi ĉi-tie oficiale kon- 
statas, ke al la protokolaro mankas diversaj dokumentoj, 
kiuj al ĝi apartenas, sed kiujn malgraŭ miaj multnombraj 
klopodoj kaj repetitaj petoj mi ne sukcesis akiri, i. a. la 
paroladoj de S-ro COLAS dum „Nia Unua” en Parizo, la 
legado de la sama dum „Nia Tria” en Budapest, la oficiala 
Raporto de „Nia Tria” farota de P konstanta kongres- 
sekretario k.t. p. 

De „Nia Dua” en Hago mi neniam ricevis iun ajn do- 
kumenton, sed oni sciigis min, ke la protokolaro, kiun ord- 
igis S-ro SLEIJFFERS, estas je dispono de „E. K.”, ĉar pro 
ne sufiĉa helpo financa la kongreslibro de „Nia Dua” ne 

povis esti presigita. AJ 
© Ĉar la I. K. U. E.anaro pere de sia ĉefreprezentanto, lia 
moŝto Abato RICHARDSON, skribe senŝarĝis min, mi plen- 
konfide transdonas la protokolaron al S-ro D-ro SMULDERS, 
kiu de tempo al tempo laŭ interkonsilo de la religia kon- 
silanto de „E. K.” publikigos tiujn dokumentojn en nia 
oficiala Gazeto, por ke ankaŭ tiuj; kiuj ne eblis ĉeesti niajn 
kongresojn, povu tiamaniere profiti la paroladojn kaj leg- 
adojn dumkongrese okazintajn. La protokolaro, kiun mi 
transdonis al D-ro SMULDERS, ekzistas a. el la dukumen- 
toj, kiujn I. K. U. E. ŝuldas al la efikaj zorgoj de nia agema 
samideanino lia moŝto LARROCHE en Parizo, b. el la doku- 

mentoj, kiujn mi eblis kolekti en Budapest. Esperante, ke 
ĉiuj I. K. U. E.anoj pravigos tiun transdonon, mi ilin salutas. 
Estimege 
FRANS KNAAPEN, 
Tilburg. eksiĝinta sekr. ĝen. de I. K. U. E. 


Notu bone: Pro manko da loko mi forstrekis la detal- 
adon de P dokumentoj suprediritaj, kaj detalis ilin nur je 
la kvitanco, kiun mi havigis al S-ro KNAAPEN. 

D-ro SMULDERS, 
Provizora arĥivisto. 
Al la Akciuloj de la Anonima Akcia Societo 
„Espero Katolika”. 


La -akciulara kunveno ĝenerala de nia Societo „Espero 
Katolika” tiun ĉi jaron laŭstatute (art. 19-a) okazos en 
Romo dum nia Kvara Katolika Kongreso Esperantista. 

Kontorme al la sama artikolo mi do havas la honoron 
kunvoki la geakciulojn de „Espero Katolika” al la statuta 
kunveno ĝenerala dumkongrese tenota. 

Mi atentigis la akciulojn, kiuj intencas partopreni la 
ĝeneralan kunvenon, ke ili devas antaŭe averti la Direk- 
foron D-ron Smulders, Udenhout, Nederlando, kaj ke ansta- 
taŭigo estas permesata per skriba rajtigilo (vidu art. 24 de 
la Statutoj). 

Car la Direktoro-Administranto S-ro Sleijffers pro grava 
malsano me povis ĝustatempe prepari la bilancon k.t.p., 
mi ne povas presigi ĝin (laŭ art. 26 de la Statutoj) jam 
en tiu Ĉi numero de E. K. Tamen aparta numero de E. K., 
„elironta 25 Aŭgusto, kaj sendota al la akciuloj (ankaŭ hav- 
ebla dum la kongreso) enhavos la bilancon kaj raportojn 
pri la Akcia Societo, kaj tagon, horon kaj agendon de la 
ĝenerala kunveno de la akciuloj. 


La Prezidanto-Komisaro de E. K., 
Frans KNAAPEN. 
TILBURG, la 20-an de Julio 1913. 

Redakciaj Sciigoj. 


Laŭkutime pro la diversaj Kongresoj Espero Katolika 
NE estos eldonata en Septembro. 

Insiste ni petas, ke oni tiun ĉi jaron ne forgesu alsend 
al E. K. raportojn pri la specialaj kunvenoj de Katolikoj 
dum la diversaj kongresoj. 

D-ro S. 


Esperanto-Movado. 


LINGVA KOMITATO. 
Oficialaj decidoj kaj komunikoj. 
Pri la vortfarado. 


En la numero 50 de Oficiala Gazefo, ni publikigis la 
raporton de la Komisio pri vortfarado, kun teksto, kiun 
la Akademio akceptis, laŭ propono de tiu Komisio. Tiun 
tekston ni submetis al la aprobo de la Lingva Komitato, 
laŭ regulo 22 de nia Regularo. 

Ĉar tri monatojn por ĝia publikigo, ĝi ne estas malak- 
ceptita de unu triono de la Komitato, ĝi fariĝas oticiala, 
kaj ni petas la esperantistajn gazetojn ĝin represi. 

Jen tiu teksto, jam publikigita en la numero 50 de Ofi- 
ciala Gazeto: 


l. La Akademio opinias, ke la vortforado en Esperanto 
estas fondita sur la logika kaj senpera konstruo de ĉiu 
aparta vorto, kaj ne sur tiel nomitaj „reguloj de derivado”: 
ke reguloj de derivado malutilus al la lingvo, agante 
kontraŭ ĝia normala funkciado, ke tiaj reguloj alportus 
arbitrajn elementojn, ĝenantajn por la skribata lingvo kaj 
malutilajn por la parolata lingvo. 


2. La Akademio opinias, ke kelkaj aŭtoroj trouzas 
sufiksojn: tio estas preskaŭ neevitebla en la parolata lingvo, 
sed tio estigas la skribatan lingvon nenecese peza. La 
kaŭzo de tiu trouzo kuŝas en la fakto, ke nevole oni ofte 
tro insistas sur Ĉio esprimota ideo por ĝin penetrigi pli 

forte en spiriton de l aŭskultanto aŭ de l leganto. Ĉar 
aliflanke, oni ne devas tiom ŝparegi la sufiksojn, ke la 
vortoj fariĝas nekompreneblaj, estas konsilinde difini la 
limojn, inter kiuj oni devas resti, tiamaniere, ke oni lasos 
al arbitro kaj al personaj preferoj rolon kiel eble plej 
malgrandan. 

La Akademio do rekomendas al la esperantistaj aŭtoroj, 
ke ili sekvu la du jenajn principojn, kiuj kontraŭstaras 
unu la alian kaj estas la logika bazo de vortfarado en 
Esperanto: 

a) Principo de neceso: en konstruon de vorto oni devas 
enkonduki Ĉiujn vortradikojn, sufiksojn, prefiksojn kaj fini- 
ĝojn necesajn por elvoki klare kaj plene la ideon reprezentotan 
de tiu vorto; 

b) Principo de sufiĉo: se la ideo tiamaniere esprimita 
estas jam bone kaj nekonfuzeble komprenata el la kunteksto 
sen iu el la sufiksoj uzitaj, tiu ĉi sulikso povas esti elĵetata 
kiel neutila kaj nenecesa. | 

| El Oficiala Gazeto Esperantista. 
20 Majo 1913. 


MIKSAĴO. 


ITALUJO. 


Leĝo kontraŭ Virin-komercaĉo. 

Ministro Giolitti per cirkulero al ĉiuj provincestroj ord- 
onas doni al la malfeliĉinoj, kiuj volas reiri sian hejmon, 
la necesan helpon por vojaĝi sur ŝtataj fervojoj de la 
tuta Italujo, t. e. de loko kie ili troviĝas ĝis ŝtatlimoj. Sed 
por tio estas necese, ke la Registaro ricevu informojn kiel 
eble plej detalajn pere de italaj konsuloj aŭ per ekster- 
landaj aŭtoritatoj. 

Dum atendado de necesaj dokumentoj por senpaga vo- 
jaĝo oni enloĝos la junulinon ĉe ia publika aŭ privata 
honesta persono. Tiacele la provincestroj devas ordigi la 
agadon de la oficoj de publika policejo kun la provinca 
ofichelpo. 

Kiam Ĉu pro aĝo, ĉu pro kondiĉoj de sano necesas 
akompanigi la malfeliĉulino dum la vojaĝo, la provincestroj 
tion prizorgos pere de taŭgaj virinoj, aŭ kiam ne estas 
eble trovi virinojn, tion oni faros per policanoj, se eble, 
edziĝitaj. Virinoj akompanantaj havos senpagan vojaĝon 
kaj rekompencon. 


En Italujo oni taris leĝon, per kiu oni tute malpermesas 
kunporti kian ajn armilon, eĉ razilojn por sin razi, eĉ 
tranĉileton por tranĉi fruktojn kaj panon, aŭ akrigi krajo- 
non. Oni povas nur kunporti tranĉiletojn malpli longaj ol 
kvar centimetrojn kaj kun ekstremaĵo iomete kurba kaj 
ne akrigita. Kiuj portos kian ajn armilon estos nepre ar- 
estitaj, — Tiu admono estas kompreneble por la honestaj 
samideanoj, kiuj intencas viziti Italujon. Krimuloj intenc- 
antaj mortigi aliajn aŭ sin mem povos, kompreneble, 
kunporti kian ajn armilon. Italujo havas bonegan celon 


lasi pereigi krimulojn kaj savi senkulpajn honestulojn! 

Morto de Monsinjoro Delamaire. 


Monsinjoro Delamaire, ĉefepiskopo de Cambrai mortis 
la 20-an de Julio, en Cancale (Franca Britanlando) helpita 
de Monsinjoro DUBOURG, ĉefepiskopo de Rennes, de kiu ni 
publikigis, en unu el niaj lastaj numeroj, eltiraĵojn pri Romo 
kaj la Papo. 

Monsinjoro DELAMAIRE naskiĝis en Parizo la 4-an de 
Februaro 1848. Li estis pastro de N. D. de la Kampoj, 
kiam Leono XIII elektis lin por la episkopa seĝo de Peri- 
gueux la 15-an de Aprilo 1901. Lia apostola reputacio meritis 
al li kontraŭiĝon de la respublika regado. Tamen li estis 
akceptita. 

Post kvin jaroj, la 3-an de Septembro 1906, Pio X enoficigis 
lin kunhelpanto de Monsinjoro Sonnois, ĉefepiskopo de 
Cambrai, kiun mortitan antaŭ ne longe li anstataŭis. 

Monsinjoro Delamaire havis nur de post kelkaj monatoj 
kunhelpanton Monsinjoron CHAROST. Max ROUB. 

